ചെറുപുഴ കെഎസ്ഇബി ഓഫീസില് നിന്നും മൊബൈല് ഫോണുകളും കാറിന്റെ താക്കോലും മോഷ്ടിച്ച പ്രതി റിമാന്ഡില് പിടിയിലായത് ഷൈജു ജോസഫ് കണ്ണൂര് : ചെറുപുഴ കെഎസ്ഇബി ഓഫീസില് നിന്നും മൊബൈല് ഫോണുകളും കാറിന്റെ താക്കോലും മോഷ്ടിച്ച പ്രതിയെ പൊലിസ് അറസ്റ്റു ചെയ്തു. നിരവധി മോഷണ കേസുകളിലെ പ്രതിയായ ചെറുപുഴ ആയന്നൂരിലെ പൊന്മലകുന്നേല് ഷൈജു ജോസഫാ 28 ണ് അറസ്റ്റിലായത്. തിരുമേനി റോഡില് പ്രവര്ത്തിക്കുന്ന കെഎസ്ഇബി ഓഫീസില് കഴിഞ്ഞ 17ന് പുലര്ച്ചെയാണു മോഷണം നടന്നത്. അന്ന് ഡ്യൂട്ടിയിലുണ്ടായിരുന്ന ലൈന്മാന് കോലുവള്ളിയിലെ ജോമോന്റെ മൊബൈല് ഫോണ്, കാറിന്റെ താക്കോല്, ഓഫീസില് ഉപയോഗിക്കുന്ന മൊബൈല് ഫോണ് എന്നിവയാണ് മോഷണം പോയത്. മോഷ്ടിച്ച താക്കോല് ഉപയോഗിച്ചു കാര് തുറക്കാന് ശ്രമിക്കവെ അലറാം മുഴങ്ങിയതോടെ ജീവനക്കാര് ഉണര്ന്നു. ഇതോടെ മോഷ്ടാവ് ഓടി രക്ഷപ്പെടുകയായിരുന്നു. തുടര്ന്ന് കെഎസ്ഇബി അധികൃതര് ചെറുപുഴ പൊലീസില് പരാതി നല്കുകയായിരുന്നു. സമീപത്തെ കെട്ടിടത്തില് സ്ഥാപിച്ച സിസിടിവി ക്യാമറ ദൃശ്യങ്ങള് പരിശോധിച്ചാണു പൊലീസ് മോഷ്ടാവിനെ തിരിച്ചറിഞ്ഞത്. മോഷ്ടിച്ച മൊബൈല് ഫോണുകള് വില്ക്കാന് ശ്രമിക്കുന്നതിനിടെ ചെറുപുഴ എസ്ഐ എംപി. ഷാജി, ഗ്രേഡ് എസ്ഐ സുരേഷ്കുമാര് എന്നിവര് ചേര്ന്നാണു പ്രതിയെ പിടികൂടിയത്. കോടതിയില് ഹാജരാക്കിയ പ്രതിയെ കോടതി റിമാന്ഡ് ചെയ്തു. Stories you may Like